
PARACLISUL ICOANEI FĂCĂTOARE DE 


MINUNI A PREACINSTITEI NĂSCĂTOARE 


DE DUMNEZEU CARE SE NUMEŞTE 
PANTÂNASSA (ATOTÎMPĂRĂTEASA) 


Facere a lui losif Vatopedinul 


Preotul: Binecuvântat este Dumnezeul 
nostru, totdeauna, acum şi pururea şi în 
vecii vecilor, Amin. 


lar dacă nu este preot, zice: 


Pentru rugăciunile Sfinţilor Părinților 
noștri, Doamne lisuse Hristoase, Fiul lui 
Dumnezeu, miluiește-ne pe noi. Amin. 


Slavă Ție Dumnezeul nostru, slavă Ție. 


Împărate Ceresc, Mângâietorule, Duhul 
adevărului, Care pretutindenea ești şi pe 
toate le împlinești, Vistierul bunătăţilor şi 
Datatorule de viaţă vino şi te sălășluiește 
întru noi şi ne curăţeşte de toata 
întinăciunea şi mântuieşte, Bunule, 
sufletele noastre. 


Sfinte Dumnezeule, Sfinte tare, Sfinte 
fără de moarte, miluiește-ne pe noi (de 3 
ori) 

Slava Tatălui şi Fiului şi Sfântului Duh, şi 
acum şi pururea şi în vecii vecilor, Amin. 


Prea Sfânta Treime, miluiește-ne pe noi, 
Doamne, curăţeşte păcatele noastre, 
Stăpâne, iartă fărădelegile noastre, Sfinte, 
cercetează şi vindeca neputinţele noastre, 
pentru numele Tău. 


Doamne miluiește. (de 3 ori) 
Slavă... Şi acum... 


Tatăl nostru Care ești în ceruri, 
sfințească-se numele Tău, vie Împărăţia Ta, 
facă-se voia Ta, precum în cer asa şi pe 
pământ. Pâinea noastră cea spre fiinţă, da- 
ne-o noua astazi, şi ne iartă noua greșelile 
noastre, precum şi noi iertam greșiţilor 
noștri. Şi nu ne duce pe noi în ispita, ci ne 
izbăveșşte de cel rău. 


Preotul: Ca a Ta este Împărăţia... 


Pentru rugăciunile Preasfintei 
Născătoare de Dumnezeu, ale Sfinţilor 
Părinților noştri şi ale tuturor Sfinţilor, 
Doamne lisuse Hristoase, Fiul lui 
Dumnezeu, miluieşte-ne pe noi. Amin 


Apoi: 
Doamne miluieşte. (de 12 ori) 

Veniţi să ne închinăm Împăratului nostru 
Dumnezeu. 


Veniţi să ne închinăm şi să cădem la 
Hristos, Impăratul nostru Dumnezeu. 


Veniţi să ne închinăm şi să cădem la 
însuşi Hristos, Impăratul şi Dumnezeul 
nostru 


Psalmul 142 


Doamne, auzi rugăciunea mea, ascultă 
cererea mea, întru credincioşia Ta; auzi- 
mă, întru dreptatea Ta. Să nu intri la 
judecată cu robul Tău, că nimeni din cei vii 
nu-i drept înaintea Ta. Vrăjmaşul 
prigoneşte sufletul meu şi viaţa mea o 
calcă în picioare; făcutu-m-a să locuiesc în 
întuneric ca morţii cei din veacuri. Mâhnit e 
duhul în mine şi inima mea încremenită 
înlăuntrul meu. Adusu-mi-am aminte de 
Zilele cele de demult; cugetat-am la toate 
lucrurile Tale, la faptele mâinilor Tale m-am 
gândit. Întins-am către Tine mâinile mele, 
sufletul meu ca un pământ însetoşat. 
Degrab auzi-mă, Doamne, că a slăbit duhul 
meu. Nu-ţi întoarce faţa Ta de la mine, ca 
să nu mă asemăn celor ce se coboară în 
mormânt. Fă să aud dimineaţa mila Ta, că 
la Tine îmi este nădejdea. Arată-mi calea 

pe care voi merge, că la Tine am ridicat 
sufletul meu. Scapă-mă de vrăjmaşii mei, 
că la Tine alerg, Doamne. Învaţă-mă să fac 
voia Ta, că Tu eşti Dumnezeul meu. Duhul 
Tău cel bun să mă povâăţuiască la 
pământul dreptăţii. Pentru numele Tău, 
Doamne, dăruieşte-mi viaţă. Întru 
dreptatea Ta scoate din necaz sufletul 
meu. Fă bunătate de stârpeşte pe 
vrâjmaşii mei şi pierde pe toţi cei ce 
necăjesc sufletul meu, că eu sunt robul 
Tău. 

Dumnezeu este Domnul şi s-au aratat 


noua. Bine este cuvantat, cel ce vine intru 
numele Domnului (de 3 ori). 


Tropar - Glasul al 4-lea, Podobie: “Cel ce 
Te-ai înălţat pe Cruce...”: 


Către Născătoarea de Dumnezeu acum 
cu osârdie să alergăm noi, păcătoşii şi 
smeriţii, şi să cădem cu pocăință, strigând 
din adâncul sufletului: Stăpână, ajută-ne, 
milostivindu-te spre noi; sârguieşte că 
pierim de mulţimea păcatelor; nu-i 
întoarce neajutoraţi pe robii tăi, că pe tine 
singură nădejde te-am câştigat. 


Slavă... 

Troparul icoanei Pantanassa - Glas 
acelaşi, Podobie: “Degrab ne întâmpină pe 
Noi...” 


Icoană izvorâtoare de har, a 
Împărătesei a toate, pe cei ce fierbinte, 
cu dor, caută harul tău, izbăveşte-i 
Stăpână; slobozeşte din necazuri pe cei 
ce-aleargă la tine, păzeşte şi a ta turmă 
de primejdiile toate, pe cei ce cheamă 
mereu ajutorul tău. 


ȘI acum... 


Nu vom tăcea, Născătoare de 
Dumnezeu, pururea a spune puterile tale, 
noi nevrednicii. 


Că de nu ai fi stat tu înainte rugându-te, 
cine ne-ar fi izbăvit din atâtea nevoi? Sau 
cine ne-ar fi păzit până acum slobozi? Nu 
ne vom depărta de la tine, Stăpână, că tu 
izbăveşti pe robii tăi pururea din toate 
nevoile. 


Psalmul 50 


Miluieşte-mă, Dumnezeule, după mare 
mila Ta, şi, după mulţimea îndurărilor Tale, 
şterge fărădelegea mea. Mai vârtos mă 


spală de fărădelegea mea şi de păcatul 
meu mă curâţeşte. Că fărădelegea mea eu 
o cunosc şi păcatul meu înaintea mea este 
pururea. Ţie unuia am greşit şi rău înaintea 
Ta am făcut, aşa încât drept eşti Tu întru 
cuvintele Tale şi biruitor când vei judeca 
Tu. Că iată întru fărădelegi m-am zămislit şi 
în păcate m-a născut maica mea. Că iată 
adevărul ai iubit; cele nearâtate şi cele 
ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curâţi; 
spăla-mă-vei şi mai vârtos decât zăpada 
mă voi albi. Auzului meu vei da bucurie şi 
veselie; bucura-se-vor oasele mele cele 
smerite. Întoarce faţa Ta de la păcatele 
mele şi toate fărădelegile mele şterge-le. 
Inimă curată zideşte întru mine, 
Dumnezeule, şi duh drept înnoieşte întru 
cele dinlăuntru ale mele. Nu mă lepăda de 
la faţa Ta şi Duhul Tău cel Sfânt nu-L lua de 
la mine. 


Dă-mi mie bucuria mântuirii Tale şi cu Duh 
stăpânitor mă întăreşte. Învăţa-voi pe cei 
fără de lege câile Tale, şi cei necredincioşi 
la Tine se vor întoarce. Ilzbăveşte-mă de 
vărsarea de sânge Dumnezeule, 
Dumnezeul mântuirii mele. Bucura-se-va 
limba mea de dreptatea Ta. Doamne, 

buzele mele vei deschide şi gura mea va 
vesti lauda Ta. Că de-ai fi voit jertfă, Ţi-aş fi 
dat; arderile de tot nu le vei binevoi. Jertfa 
lui Dumnezeu este duhul umilit; inima 
înfrântă şi smerită Dumnezeu nu o va 
urgisi. Fă bine, Doamne, întru bunăvoirea 
Ta, Sionului, şi să se zidească zidurile 
lerusalimului. Atunci vei binevoi jertfa 
dreptăţii, prinosul şi arderile-de-tot; atunci 
vor pune pe altarul tău viței. 


Canonul (Facere a lui losif 
Vatopedinul) 


Cântarea 1, glas 8: 


Irmos: Apa trecând-o ca pe uscat şi din 
răutatea egiptenilor scăpând, israeliteanul 
striga: Izbăvitorului şi Dumnezeului nostru 
să-l cântăm. 

Stih: Prea Sfântă Născătoare de Dumnezeu, 

mântuieşte-ne pe noi. 

De multe ispite fiind cuprinşi, câtre tine 
Maică, cu nădejde ne îndreptăm; 
izbăveşte-ne degrabă din necazuri cu 
mijlocirea ta, Sfântă Pantanassa. 


Stih: Prea Sfântă Născătoare de Dumnezeu, 
mântuieşte-ne pe noi. 

De patimi şi de diavoli înconjurați, Maică 
Preacurată, câtre tine noi alergăm; 
mijloceşte pentru turma ta cea mică şi 
izbăveşte-o degrabă, Atotîmpărăteasă. 


Slavă... 


Ceea ce-ai născut cu adevărat pe 
Mântuitorul Hristos, Marele Împărat, 
dăruieşte-le degrabă vindecare celor ce- 
aleargă la tine, Pantanassa. 


Şi acum... 


Pe toţi cei bolnavi să-i învredniceşti de 
tămăduire, Născătoare de Dumnezeu, şi de 
sufletească alinare, prin mijlocirea ta, 
Maică Pantanassa. 


Cântarea a 3-a 


Irmos: Doamne, Cel ce ai făcut cele de 
deasupra crugului ceresc şi ai zidit 
Biserica, Tu pe mine mă întăreşte întru 
dragostea Ta; că Tu eşti marginea doririlor 
şi credincioşilor întărire, Unule, lubitorule 
de oameni. 


Stih: Prea Sfântă Născătoare de Dumnezeu, 
mântuieşte-ne pe noi. 
Apărătoare şi izbăvitoare să te arăţi 
celor credincioşi, de multele primejdii ce 

pururi grozav ne copleşesc, căci ai putere 
de sus şi grijă neadormită, ca ceea ce ai 
născut pe Cerescul Împărat, Maică 
Pantanassa. 


Stih: Prea Sfântă Născătoare de Dumnezeu, 
mântuieşte-ne pe noi. 


Primeşte rugăciunea smeriţilor robilor 
tăi, care în necazuri şi-n boală cumplit se 
chinuiesc; şi mijloceşte acum câtre Fiul tău, 
Fecioară, să ne mântuiască prin tine, 
Pantanassa. 


Slavă... 


Pe Cuvântul cel milostiv al lui Dumnezeu 
L-ai născut şi izvor de milă bogată spre noi 
te-ai arătat; deci miluieşte acum pe cei ce 
sunt în ispite şi îi izbăveşte degrabă, 
Pantanassa. 


Şi acum... 


Comoară dumnezeiască a Duhului celui 
Sfânt te cunoaştem pe tine, Curată 
Născătoare de Dumnezeu, şi te rugăm ne- 
ncetat să mijloceşti cu grăbire, ca de 
sminteli să ne fereşti, Maică Pantanassa. 


Izbăveşte din nevoi pe robii tăi, 
Născătoare de Dumnezeu, că noi toţi la 


tine scăpăm, după Dumnezeu, ca la un zid 
nestricat si folositor. 


Caută cu milostivire, cu totul lăudată 
Născătoare de Dumnezeu, spre necazul cel 
cumplit al trupului meu şi vindecă durerea 
sufletului meu. 


Ectenie (cand este preot) 


Doamne miluieste (de 12 ori - in loc de 
ectenie, când nu este preot) 


Sedealna - Glasul al 2-lea, Podobie: 
„ Cele de sus căutând de tot necazul...” 


Acopere-ne mereu cu mila ta şi ne 
mântuieşte din boli şi din primejdii, pe cei 
ce strigăm ţie cu osârdie: Stăpână 
Doamnă, grăbeşte şi izvoarele vindecării 
deschide-le, singura grabnic tămăduitoare, 
Pantanassa. 


Cântarea a 4-a 


Irmos:Am auzit, Doamne, taina rânduielii 
Tale, am înţeles lucrurile Tale şi am 
preaslăvit Dumnezeirea Ta. 


Stih: Prea Sfântă Născătoare de Dumnezeu, 
mântuieşte-ne pe noi. 


Auzi-ne pe noi, cei ce chemăm 
milostivirea ta, căci pe cel Milostiv tu L-ai 
născut, pe Mântuitorul nostru al celor ce te 
cinstim pe tine, Pantanassa. 


Stih: Prea Sfântă Născătoare de Dumnezeu, 
mântuieşte-ne pe noi. 


Pornirea celor ce ne urăsc şi viclenia lor 
o întoarce acum şi dăruieşte-ne, Fecioară, 
pace, ca una ce ne mântuieşti, Maică 
Pantanassa. 


Slavă... 


Tămăduieşte degrabă suferinţele 
nevrednicilor robilor tăi; din toată 
slăbiciunea izbăveşte pe cei ce te cinstesc 
acum, Pantanassa. 


Şi acum... 


Nădejde şi întărire eşti şi liman 
nestricăcios al mântuirii; de toată boala 
tamăduieşte pe cei care te laudă, Una 
Pantanassa. 


Cântarea a 5-a 


Irmos: Luminează-ne pe noi, Doamne, cu 
poruncile Tale şi cu braţul Tău cel înalt; 
pacea Ta dă-ne-o nouă, lubitorule de 
oameni. 


Stih: Prea Sfântă Născătoare de Dumnezeu, 
mântuieşte-ne pe noi. 


Viforul grozav al ispitelor m-a-mpresurat 
şi mă tem cumplit, Fecioară Maică, ci 
mântuire dăruieşte-mi tu, mântuitoarea 
mea. 


Stih: Prea Sfântă Născătoare de Dumnezeu, 
mântuieşte-ne pe noi. 


Izbăveşte degrab din primejdie pe robii 
tăi, cea care pe Mântuitorul L-ai născut, şi 
mântuire dă celor care-ţi cer, Maică 
Pantanassa. 


Slavă... 


Născătoare a Luminii celei de-o fiinţă cu 
Părintele, stinge flacăra patimilor noastre 
cu roua mijlocirilor tale, Atotimpărăteasă. 


Şi acum... 


Vindecă-i degrab de cumplite boli pe cei 
credincioşi, sănătate dăruindu-le lor, şi 
cercetează-i cu rugăciunea ta, Una 
Pantanassa. 


Cântarea a 6-a 


Irmos: Rugăciunea mea voi vărsa câtre 
Domnul şi Lui voi spune necazurile mele; 
că s-a umplut sufletul meu de răutâţi şi 
viaţa mea s-a apropiat de iad, şi ca lona 
mă rog: Dumnezeule, din stricăciune 
scoate-mă! 


Stih: Prea Sfântă Născătoare de Dumnezeu, 
mântuieşte-ne pe noi. 


De moarte şi de primejdii scapă-ne pe 
cei ce alergăm cu credinţă la tine şi a 
vrăjmaşilor ură în grabă desăvârşit o 
pierde din turma ta cea curată; 
Pantanassa, rugându-te neîncetat, Maica 
Ziditorului. 


Stih: Prea Sfântă Născătoare de Dumnezeu, 
mântuieşte-ne pe noi. 


Ocrotitoare grabnică te ştiu acum şi 
pururea liman de mântuire; cea care norii 
ispitelor ridici şi dezlegare datoriilor îmi 
dăruieşti, Pantanassa, Maica lui Dumnezeu, 
ajutor sigur al celor deznădâăjduiţi. 


Slavă... 


Zăcând acum în dureri şi chinuri mari, nu 
aflu în trupul meu tămăduire, ci tu, 
Fecioară, ce pe Cuvântul L-ai născut, 
ridică-mă din răutatea durerilor, 

tămăduieşte-mă degrab şi-mi dăruieşte 
sănătate, Atotimpărăteasă. 


Şi acum... 


Ca singura pricină de mântuire şi 
scăpare celor ce comoară te au, cu dor la 
tine câdem, Maică, şi cu grija ta dezlegarea 
ispitelor dobândim; acum pe noi din 
primejdii şi chinuri izbăveşte-ne, 
Pantanassa. 


Izbăveşte din nevoi pe robii tăi, 
Născătoare de Dumnezeu, că noi toţi la 
tine scăpăm, după Dumnezeu, ca la un zid 
nestricat şi folositor. 


Caută cu milostivire, cu totul lăudată 
Născătoare de Dumnezeu, spre necazul cel 
cumplit al trupului meu şi vindecă durerea 
sufletului meu. 


Ectenie (cand este preot) 


Doamne miluieste (de 12 ori - in loc de 
ectenie, când nu este preot) 


Condac - Glasul al 4-lea, Podobie: “Ceea 
ce eşti păzitoarea creştinilor...” 


A credincioşilor singură pricină de 
mântuire şi mijlocitoare neobosită către 
Dumnezeu, nu trece cu vederea glasurile 
celor bolnavi care te cheamă, ci ne 
izbăveşte cu dragoste de necazurile 
noastre, pe noi cei ce cu credinţă te 
rugăm: Dă-ne vindecare şi izbăveşte-ne de 
rele, cea pururea Apărătoare Maică a celor 
care te laudă. 


Prochimen: Pomeni-voi numele Tău în tot 
neamul şi neamul. 


Stih: Ascultă, fiică, şi vezi şi pleacă 
urechea ta şi uită poporul tău şi casa 
părintelui tău. 


Prochimen: Pomeni-voi numele Tău în tot 
neamul şi neamul. 


Prochimen: Pomeni-voi numele Tău în tot 
neamul şi neamul. 


Evanghelia: 


Din Sfânta Evanghelie de la Luca, citire: (10: 
38-42, 11:27-28) 


Şi pe când mergeau ei, Ela intrat într-un 
sat, iar o femeie, cu numele Marta, L-a 
primit în casa ei. Şi ea avea o soră ce se 
numea Maria, care, aşezându-se la 
picioarele Domnului, asculta cuvântul Lui. 
lar Marta se silea cu multă slujire şi, 
apropiindu-se, a zis: Doamne, au nu 
socoteşti că sora mea m-a lăsat singură să 
slujesc? Spune-i deci să-mi ajute. ŞI, 
răspunzând, Domnul i-a zis: Marto, Marto, 
te îngrijeşti şi pentru multe te sileşti; Dar 
un lucru trebuie: căci Maria partea bună şi- 
a ales, care nu se va lua de la ea. Și când 
zicea El acestea, o femeie din mulţime, 
ridicând glasul, l-a zis: Fericit este 
pântecele care Te-a purtat şi fericiţi sunt 
sânii pe care i-ai supt! lar El a zis: Aşa este, 
dar fericiţi sunt cei ce ascultă cuvântul lui 
Dumnezeu şi-l păzesc. 


Slavă Ţie... 


Slavă... 


Părinte, Cuvinte şi Duhule, Treime 
Sfântă, curăţeşte mulţimea greşelilor 
noastre. 


Şi acum... 


Pentru rugăciunile Născătoarei de 
Dumnezeu, Milostive, curâţeşte mulţimea 
greşelilor noastre. 


Stih: Miluieşte-ne, Dumnezeule, după 
mare mila Ta şi după mulţimea îndurărilor 
Tale curăţeşte fărădelegile noastre. 


Stihira - Glasul al 6-lea, Podobie: “Toată 
nădejdea mea...” 


Dăâ-ne nouă robilor tăi, cu a ta purtare de 
grijă, milele tale în dar şi de moarte scapă- 
ne cu mijlocirea ta; căci nouă ni L-ai născut 
pe Hristos Dumnezeu, Preacurată, şi de 
moarte izbăvitu-ne-ai; de aceea te rugăm: 
vindecă pe robii tăi bolnavi şi şterge-le 
păcatele, cu multă îndrăzneala ta de 
Maică; scapă de primejdii şi mântuieşte pe 
cei care-ţi strigăm: Bucură-te mângâierea 
celor necâjiti, căci cu tine este Dumnezeu. 


Doamne miluieste (de 12 ori) 


Cîntarea a 7-a 


Irmos: Tinerii cei ce au mers din ludeea 
în Babilon oarecând, cu credinţa Treimii, 
văpaia cuptorului au călcat-o, cântând: 
Dumnezeul părinţilor noştri bine eşti 
cuvântat! 


Stih: Prea Sfântă Născătoare de Dumnezeu, 
mântuieşte-ne pe noi. 


Născătoare de Dumnezeu, strălucire de 
soare în icoana ta arăţi robilor tăi şi cu 
purtarea ta de grijă ne mântuieşti din 
chinuri, binecuvântată, Curată, ca Maica 
Mântuitorului. 


Stih: Prea Sfântă Născătoare de Dumnezeu, 
mântuieşte-ne pe noi. 


Maică adevărată, cei ce te cinstesc, 
Fecioară, sunt pururea mântuiţi, păziţi fiind 
de greşale şi de toată boala, şi cu credinţă 
grăiesc acum: Dumnezeul Părinților noştri 
bine eşti cuvântat. 


Slavă... 


Icoanei tale sfinte ne închinăm cu toţii şi 
lăudăm de-a pururi pe Cel născut din tine, 
Preacurată Fecioară, scâparea mea, tu eşti 
izvor de minuni celor ce te cinstesc, Maică 
Pantanassa. 


Şi acum... 

Cu îndrăzneală de Maică tu dăruieşti 
vindecare trupească şi pace sufletească 
celor ce ţi se închină, Pantanassa, şi de 
robii tăi pururi te îngrijeşti; ceea ce pe 
Mântuitorul Hristos ni L-ai născut. 


Cântarea a 8-a 


Irmos: Pe Împăratul ceresc, pe Care |! 
laudă oştile îngereşti, lăudaţi-L şi-L 
preaînălţaţi întru toţi vecii. 


Stih: Prea Sfântă Născătoare de Dumnezeu, 
mântuieşte-ne pe noi. 


Maicii Tale, Atotimpărătesei, care Ţie ţi 
se roagă, primeşte.-i, Hristoase, mijlocirea, 
ca să Te cinstim, Impărate-al tuturor. 


Stih: Prea Sfântă Născătoare de Dumnezeu, 
mântuieşte-ne pe noi. 


Bolnavilor, celor ce ţi se roagă cu 
credinţă şi slăvesc, Fecioară, de negrăit a 
ta naştere, dăruieşte-le vindecare. 


Binecuvântăm pe Tatăl şi pe Fiul şi pe 
Sfântul Duh, Domnul. 


Dumnezeiescul Mire, Pruncul tău, 
arătatu-ne-a a ta icoană de sfânt mir 
izvorâtoare; mir de minuni de-a pururi 
revărsându-ne, Maică Fecioară. 

i 
Fecioară Maică, de viforul ispitelor şi de 
urgia vrăjmaşilor pe noi ne scapă şi-i 
mântuieşte pe cei care te cântă. 
Stih: Să lăudăm, bine să cuvântăm şi să 
ne închinăm Domnului, cântându-L şi 
preaînălţându-L pe Dânsul întru toţi vecii. 


Irmos: Pe Împăratul ceresc, pe Care |! 
laudă oştile îngereşti, lăudaţi-L şi-L 
preaînălţaţi întru toţi vecii. 

Cântarea a 9-a 


Irmos: Cu adevărat, Născătoare de 
Dumnezeu, te mărturisim pe tine Fecioară 
curată, noi cei izbăviţi prin tine, slăvindu-te 
cu cetele fără de trup. 


Stih: Prea Sfântă Născătoare de Dumnezeu, 
mântuieşte-ne pe noi. 


A mântuirii noastre pricină, tot neamul 
cel creştinesc te propovăduieşte, căci tu 
născut-ai, Curată, pe-al nostru Mântuitor. 


Stih: Prea Sfântă Născătoare de Dumnezeu, 
mântuieşte-ne pe noi. 


Nu-mi trece cu vederea şiroaiele de 
lacrimi, căci tu, Fecioară, prin naştere ai 
zdrobit năpraznicul bold al morţii, singura 
învrednicită de Har. 


Stih: Prea Sfântă Născătoare de Dumnezeu, 
mântuieşte-ne pe noi. 


Tu vas plin al bucuriei, ca ceea ce 
născut-ai Bucuria cea sfânta, desăvârşit 
alungă prin rugăciune tristeţea tuturor. 


Stih: Prea Sfântă Născătoare de Dumnezeu, 
mântuieşte-ne pe noi. 


Liman e mijlocirea ta; pe cei ce cu 
dragoste te cheamă îi mântuieşte, 

Fecioară, şi-i acoperă, că pe Hristos, 
mântuirea lumii, tu L-ai născut. 


Slavă... 


Cu lumina feţei tale cea strălucitoare, mă 
izbăveşte de negura patimilor, căci 
Născătoarea Luminii, cu evlavie te numesc. 


Şi acum... 


De boli şi de durere şi de toată 
slăbiciunea, pe cei ce suferă tămăduieşte-i, 
pe cei ce caută, Fecioară, al tău 
acoperământ. 


Cuvine-se cu adevărat, să te fericim pe 
tine, Născătoare de Dumnezeu, cea 
pururea fericită şi prea nevinovată şi Maica 
Dumnezeului nostru. Ceea ce eşti mai 
cinstită decât heruvimii, şi mai slăvită fără 
de asemănare decât serafimii, care fără 
stricăciune pe Dumnezeu-Cuvântul ai 
născut, pe tine, cea cu adevărat 
Născătoare de Dumnezeu te mărim. 


Maărimurile: 


Mai presus de tot ce e pământesc, 
nespus mai curată decât toate cele cereşti 
eşti, Atotimpărăteasă, că în pântece primit- 
al mai presus de fire Dumnezeiescul Foc. 

Maica Împăratului Ceresc, cu toţii te 
cinstim, Născătoare de Dumnezeu, căci tu, 
Preacurată Atotîmpărăteasă, întreci orice 
faptură a Ziditorului. 


Caută, Curată, la neputinţa mea, vezi-mi 
întristarea, o preabună Pantanassa, vezi-mi 
tu, Fecioară, a inimii durere şi, cu iubirea ta 
de oameni, şterge-mi păcatele. 


Luminează-mi gândul cel întunecat, 
Maică a Luminii, când mă rog cu osârdie, 
până să mă afle cumplitul ceas al morții, 
Fecioară, Atotimpărăteasă, întru lumină pe 
mine mă aşază. 


Toate oştile îngereşti, 
Înaintemergătorule al Domnului, cei 
doisprezece Apostoli şi toţi Sfinţii, 
împreună cu Născătoarea de Dumnezeu 
faceţi rugăciuni ca să ne mântuiască pe 
noi. 


Troparul icoanei Pantanassa - 
Podobie: “Degrab ne întâmpină...” 


Icoană izvorâtoare de hara 
Împărătesei a toate, pe cei ce fierbinte, 
cu dor, caută harul tău, izbăveşte-i 
Stăpână; slobozeşte din necazuri pe 

cei ce-aleargă la tine, păzeşte şi a ta 
turmă de primejdiile toate, pe cei ce 
cheamă mereu ajutorul tău. 


Stihirile - Glasul al 2-lea, Podobie: “Când 
de pe lemn Te-a pogorât...” 


Pentru toţi care scapă cu credinţă sub 
acoperământul tău cel puternic te rogi, 
ceea ce eşti bună; că noi, păcătoşii, nu 
avem altă izbăvire către Dumnezeu, în 
nevoi şi în necazuri, pururea fiind încărcaţi 
cu multe păcate, Maica Dumnezeului celui 
de sus. Pentru aceea cădem înaintea ta, să 
ne izbăveşti pe noi, robii tăi, din toate 
nevoile. 


Încheiere: 


Stăpână, primeşte rugăciunile robilor tăi 
şi ne izbăveşte pe noi din toată nevoia şi 
necazul. 


Toată nădejdea mea spre tine o pun, 
Maica lui Dumnezeu, păzeşte-mă sub 
acoperământul tău. 


Pentru rugăciunile Preacuratei Maicii Tale 
Şi ale tuturor sfinţilor, Doamne lisuse 
Hristoase, Fiul lui Dumnezeu, miluieşte-ne 
şi ne mântuieşte pe noi. Amin. 

